[{"text_idx": "#000008", "text": "Ailgymysgiad ydy\u2019r sengl newydd o drac \u2018Dim ond Dieithryn\u2019 a ryddhawyd ar EP Lisa Pedrick llynedd."}, {"text_idx": "#000009", "text": "Ar o\u0302l cyfnod hir i ffwrdd o\u2019r diwydiant cerddoriaeth, ffrwydrodd Lisa no\u0302l i amlygrwydd yn ystod 2020 gan ryddhau cyfres o senglau\u2019n arwain at yr EP, Dim ond Dieithryn a ryddhawyd fis Tachwedd."}, {"text_idx": "#000010", "text": "Roedd yr EP yn boblogaidd iawn, gymaint felly nes cipio teitl y \u2018Record Fer Orau\u2019 yng Ngwobrau Selar ychydig fisoedd yn ddiweddarach ym mis Chwefror 2021."}, {"text_idx": "#000014", "text": "\u2018Dim ond Dieithryn\u2019 Lisa Pedrick x Shamoniks, yw\u2019r gerddoriaeth gyntaf a ryddhawyd gan Lisa Pedrick yn 2021 gyda mwy i ddod yn ddiweddarach yn y flwyddyn wrth i\u2019r pa\u0302r weithio ar fwy o ddeunydd."}, {"text_idx": "#000016", "text": "Rydan ni wedi bod yn hynod gyffrous yma yn Selar HQ wrth weld Y Cledrau yn ail-ymddangos dros yr wythnosau diwethaf, a phenllanw hynny ydy eu halbwm newydd sydd allan heddiw!"}, {"text_idx": "#000017", "text": "Cashews Blasus ydy enw ail albwm y grw\u0302p, sy\u2019n ddilyniant i\u2019r ardderchog Peiriant Ateb a ryddhawyd yn 2017. Roedd cyfweliad arbennig gyda\u2019r grw\u0302p am yr albwm hwnnw yn rhifyn cylchgrawn Y Selar ym mis Rhagfyr 2017."}, {"text_idx": "#000018", "text": "Datgelodd Y Cledrau bod albwm newydd ar y gweill ganddynt beth amser no\u0302l, ac arwyddion clir fod y dyddiad rhyddhau\u2019n fuan wrth i\u2019r pedwarawd ryddhau\u2019r ddwy sengl \u2018Hei Be Sy\u2019 a \u2018Cerdda Fi i\u2019r Traeth\u2019 dros yr wythnosau diwethaf."}, {"text_idx": "#000019", "text": "Recordiwyd yr albwm mewn pytiau drwy gydol 2020-21 yn Stiwdio Sain, Llandwrog, gydag Ifan Emlyn Jones yn peiriannu a chynhyrchu gyda\u2019r band."}, {"text_idx": "#000020", "text": "Yn o\u0302l y grw\u0302p mae\u2019n albwm sy\u2019n mynd i fwy o eithafion na\u2019r cyntaf gyda\u2019r traciau trymaf yn drymach, a\u2019r ysgafnaf yn ysgafnach."}, {"text_idx": "#000025", "text": "Rhyddhawyd yr EP ym mis Ebrill, ac yn y sesiwn mae\u2019n perfformio\u2019r traciau \u2018T\u2019, \u2018Lloergan\u2019 a \u2018Gorwel\u2019."}, {"text_idx": "#000033", "text": "Mae Lw\u0302p wedi cyhoeddi fideo sesiwn newydd o Sywel Nyw yn perfformio ei sengl ddiweddaraf, \u2018Bonsai\u2019, gyda\u2019i bartner cerddorol diweddaraf, Glyn Rhys-James o\u2019r grw\u0302p Mellt."}, {"text_idx": "#000034", "text": "Fel y gwyddoch erbyn hyn maen siw\u0302r, Sywel Nyw ydy prosiect unigol gitarydd a chanwr Yr Eira, Lewys Wyn ac mae\u2019n rhyddhau sengl newydd bob mis eleni gan gydweithio gydag artist gwahanol bobl tro."}]